Source: http://www.fcsteaua.ro/category/articole-fcs/page/2/
Timestamp: 2018-02-18 22:08:34+00:00

Document:
Articole FCS | FCSTEAUA.RO - Part 2
Category Archives: Articole FCS
FC Botoșani – FC Steaua 0-3! Scor de forfait pe ogor
December 10, 2017 Articole FCSFC Botosani, fc steaua, liga 1xray
Victorie la pas pentru Steaua! Roș-albaștrii înving pe terenul lui FC Botoșani, scor 3-0. Golurile au fost marcate de Gnohere ’45+1, Man ’58 şi Tănase ’90+3.
FC Botoşani: Cobrea – Unguruşan, Burcă, Miron, Muşat – Bordeianu, Tincu (Rodriguez ’79) – Roman, Moruţan, Buş (Chitoşcă ’69) – Popa (Ciaccheri ’60). Antrenor: Costel Enache
FC Steaua: Niţă – Momcilovici, Larie, Bălaşa (Nedelcu ’13), Enache – Filip, Pintilii – Tănase, Achim (Coman ’58), D. Man – Gnohere (Popescu ’71). Antrenor: Nicolae Dică
Cartonaşe galbene: Tincu ’23 / Filip ’51 , Enache ’67, Niţă ’89
Formația lui Dică a început cum nu se putea mai rău pentru ea și după 8 minute a fost nevoită să-l înlocuiască pe Mihai Bălașa, accidentat, cu Dragoș Nedelcu.
Primul gol al partidei a venit în prelungirile primei reprize, când Gnohere a primit o pasă de la Florin Tănase și a înscris cu stângul. Majorarea scorului a fost stabilită în minutul 58 de Dennis Man, care a fost găsit perfect în fața porții de Florinel Coman, abia intrat pe teren. Scorul final a fost stabilit de Florin Tănase în minutul 2 al prelungirilor, când a beneficiat de un assist de la Niță, a driblat portarul moldovenilor și a marcat ca în curtea școlii.
Steaua va juca la FC Botoșani într-un meci din etapa a 21-a din Liga 1, de la ora 20:00. Partida e în direct la TV Telekom Sport și TV Digi Sport.
Vicecampioana e obligată să câștige pe terenul greoi de la FC Botoșani pentru a se apropia de CFR. Moldovenii sunt pe locul 4, cu 35 de puncte, în timp ce formația roș-albastră e a doua, cu 41 de puncte, la 8 lungimi în spatele liderului CFR Cluj.
La Botoșani a plouat toată noaptea, iar spre dimineață a început să ningă. Cornel Șfaițer, președintele onorific al clubului, a anunțat că se fac eforturi mari pentru ca suprafața de joc să fie practicabilă.
“Cam ninge la Botoșani. E zăpadă pe teren. Mobilizăm oamenii să putem asigura terenul. Va fi foarte greu. Din păcate nu va fi un teren extraordinar. Când am văzut prognoza meteo de la Botoșani ne-am dat seama că vor fi probleme.
A plouat toată noaptea, iar acum s-a transformat în zăpadă. O să fie impracticabil terenul. Se dă zăpada de pe gazon. Sunt oameni de dimineață care lucrează la gazon. Din păcate o să fie proastă suprafața de joc”, a zis Cornel Șfaițer.
FC Botoșani: Cobrea – Chitoșcă, A. Miron, A. Burcă, Mușat – Bordeianu, Tincu – M. Roman II, Moruțan, L. Buș – D. Popa
Steaua : Fl. Niță – Enache, Larie, Bălașa, Momcilovici – Pintilii, Nedelcu – Man, Budescu, Fl. Tănase – Gnohere
FC Steaua – Juventus 4-0! Victorie mare cu un joc mic
December 3, 2017 Articole FCSfc steaua, Juventus, liga 1xray
Steaua a surclasat-o pe Juventus București cu scorul de 4-0 (0-0), duminică seara, pe Arena Națională din Capitală, într-un meci din etapa a 20-a a Ligii I de fotbal. Un succes conturat în repriza secundă, după ieșirea la pauză a lui Alibec și intrarea in joc a lui Coman și apoi, în minutul 77, schimbarea lui Ovidiu Popescu cu Gnohere. După 0-0 la pauză, vicecampioana s-a impus prin golurile marcate de Florin Tănase (54, 78), Harlem Gnohere (80) și Constantin Budescu (90+1).
Tănase a fost jucătorul care a deblocat tabela în minutul 53 cu o lovitură de cap la centrarea ca la carte a lui Budescu. Același Tănase rata incredibil zece minute mai târziu, de asemenea cu capul, dintr-o poziție și mai favorabilă la altă centrare perfectă oferită de Budescu, unul dintre cei mai buni jucători de pe teren.
Tănase avea să aducă liniștea în tabăra roș-albaștrilor prin golul de 2-0 înscris în minutul 77 cu o lovitura de cap din centrarea lui Coman de la colțul terenului. Intrat în locul lui Popescu pentru ultimul sfert de oră, Gnohere a fost pe punctul de a marca la prima atingere de balon, dar lovitura cu capul s-a scurs pe lângă bară. Însă peste 2 minute a deviat norocos pentru 3-0 mingea șutată de Coman din afara careului. Cireașa pe tort a fost pusă de Budescu în minutul 90+1, când a marcat cu un șut direct din corner. O minge cu mult efect care a derutat defensiva lui Juventus și intrat la colțul lung.
”Lanterna roșie” a avut două bare în acest meci, prin Valentin Bărbulescu (64) și prin Cătălin Țîră (90+4).
În urma acestui rezultat, Steaua urcă pe locul secund, peste CS U Craiova, şi se apropie la cinci puncte de liderul CFR Cluj. Juventus Bucureşti rămâne pe ultimul loc, după 20 de etape, cu o singură victorie înregistrată până acum.
FC Steaua: Niţă – Pleaşcă, Bălaşa, Larie, Morais – Pintilii, Ov. Popescu (Gnohéré 76) – Man, Budescu, Tănases (Golofca 86)- Alibec (F. Coman 46)
Rezerve: Vlad – Enache, Nedelcu, Golofca, D. Benzar, F. Coman, Gnohere
Juventus București: Drăghia – Dima, Walace, Mihăescu, Fl. Ştefan – Sesar, Băjenaru (Ţîră 70), Bărbulescu, Dzalamidze (Cazan 83) – Călinţaru (C. Petre 79), Măzărache
Rezerve: Stoian – Zaharia, Morariu, Cazan, Carabela, Ţîră, C. Petre
FCSB ( Steaua ) – Juventus Bucuresti ( Repriza 1 ) | LIVE | Liga 1 Etapa 20 ( 03.12.2017 )
FCSB ( Steaua ) – Juventus Bucuresti ( Repriza 2 ) | LIVE | Liga 1 Etapa 20 ( 03.12.2017 )
Partida dintre FC Steaua și Juventus București, din etapa a 20-a a Ligii1, se va disputa duminică, 03.12.2017, ora 20:45, pe Arena Națională.
CCA a desemnat o brigadă de arbitri conduși la centru de Mladinovici Horia Gabriel (Bucureşti), asistat la margini de Marinescu Vasile (Bucureşti) și Hulubei Daniel (Vaslui). Arbitru de rezerva este Tudor Alexandru (Bucureşti).
FC Steaua este neînvinsă pe teren propriu în campionat din 16 octombrie 2016, 0-1 cu Gaz Metan. Au urmat 13 victorii şi șapte rezultate de egalitate. Mai mult, a marcat cel puţin o dată în precedentele 18 jocuri disputate din postura de gazde, în 11 dintre aceste meciuri înscriind chiar minim două goluri.
O singură partidă oficială s-a mai disputat între cele două echipe, pe 19 august 2017, Juventus – FC Steaua 1-2.
Juventus-Steaua 1-2! Dennis Man aduce a 3-a victorie cu golul 4.000 al Stelei în Liga 1! Romario Benzar la primul gol! Artur Jorge și Nedelcu au comis-o
Scorul a fost deschis în secunda 14, când Artur Jorge şi-a introdus mingea în propria poartă şi a produs al doilea cel mai rapid gol încasat de steliști în cele 70 de sezoane în principala competiţie internă, primul fiind consemnat pe 4 decembrie 1947, în secunda 10 a partidei CFR Bucureşti (Rapid) – ASA (Steaua) 1-0. În partida din tur, august 2017, avantajul celor de la Juventus a ţinut până în minutul 22, în care Romario Benzar a marcat direct din lovitură liberă primul său gol în tricoul Stelei. Rezultatul final a fost stabilit în minutul 35, de către Dennis Man, care a reluat în poarta adversă pasa lui William de Amorim.
Partida de azi va fi una specială pentru antrenorul celor de la Juventus București, Marin Barbu – zis “Magiun”, crescut în curtea Stelei unde a evoluat în 32 de partide pe prima scenă (1981-1982, 1982-1983) şi a înscris două goluri. Ca antrenor, Marin Barbu este fără victorie în faţa Stelei, palmaresul său cuprinzând șapte jocuri în toate competiţiile, o remiză (2000-2001, Foresta – Steaua 1-1) şi șase înfrângeri.
Pentru Steaua va fi o partidă dificilă din cauza presiunii celor 8 puncte diferență față de CFR Cluj și a celor 2 înfrângeri consecutive în Liga 1. Victoria este singura variantă pentru Steaua lui Dică, chiar dacă trei titulari, Romario Benzar, Teixeira și Planić, au încheiat deja anul competițional prin cauza accidentărilor. Dică a confirmat că ei revin abia în 2018, dar a anunţat că se va putea baza pe Marko Momcilovic: “Nu-i voi mai avea la dispoziţie anul acesta pe Benzar, Teixeira şi Planic. Momcilovic sper să-l am la antenamente începând de săptămâna viitoare”. Budescu, Enache și Morais au jucat execrabil în meciul cu Astra și este de așteptat să fie ținuți pe bancă.
Echipa probabilă: Niță – Pleașcă, Larie, Bălașa, Filip – Pintilii, Ovidiu Popescu – Daniel Benzar, Tănase, Man – Gnohere
Conferința de presa inaintea partidei cu Juventus Bucuresti.
Viktoria Plzeň – FC Steaua 2-0. Înfrângere “programată” de sus
November 22, 2017 Articole FCSfc steaua, grupe EL, Viktoria Plzenxray
Steaua, calificată deja în 16-imile Ligii Europa, a fost învinsă, joi seară, în deplasare, cu scorul de 2-0 (0-0), de echipa Viktoria Plzen, într-un meci din etapa a cincea, penultima a Grupei G a competiţiei. Golurile au fost marcate de Petrzela ’49 şi Kopic ’76.
0-1: Petrzela a deschis scorul din şase metri, după ce a pornit dintr-o poziţie de ofsaid.
0-2: Kopic a deviat mingea în plasă la un şut al unui jucător de la Plzen din afara careului, după ce iniţial Vlad a respins un şut al gazdelor.
Aceasta este prima înfrângere a Stelei în Grupa G şi tot prima din patru întâlniri în acest an cu Plzeň, în Liga Europa. O înfrângere asumată de club care a impus o “formulă de advertising”, promovare tineri și vânzare, nu una pentru puncte. Cu Alibec în aceeași criză și Junior Morais complet aerian (incredibil!), Steaua a mai și primit două goluri de cascadorii râsului. Unul din ofsaid și altul dintr-un șut deviat, dar tot după un număr horror a lui Morais. Jocul foarte slab al brazilianului a fost adâncit și de faptul că nici Florinel Coman, nici Budescu, nu i-au făcut dublaj la pe banda stângă în defensivă.
În minutul 27 Steaua trebuia să primească un penalty, pentru un fault al lui Hejda asupra lui Florinel Coman. Statistic, Steaua a avut 13 ocazii de gol, cehii 12. Roș-albaștri au tras 7 șuturi pe poartă, iar cehii 8. Ambele echipe au expediat câte 20 de șuturi spre poartă, ceea ce spune despre modul în care s-a desfășurat partida. Altfel, aseară, Plzen a fost o echipă de bătut și cu rezervele.
Titularizat de Nicolae Dică în meciul cu Viktoria Plzen, portarul Andrei Vlad a stabilit un record. Andrei a devenit cel mai tânăr portar din istoria stelistă în meciurile din cupele europene. La 18 ani, 7 luni și 8 zile, Vlad a depășit recordul lui Valentin Cojocaru, care a apărat în cupele europene la 19 ani, 9 luni și 13 zile.
Top cei mai tineri portari din istoria Stelei în cupele europene:
1. Andrei Daniel Vlad 18 ani, 7 luni, 8 zile
2. Valentin Cojocaru 19 ani, 9 luni, 13 zile
3. Dumitru Moraru 21 ani, 4 luni si 6 zile
4. Dumitru Stîngaciu 22 ani, 2 luni, 13 zile
5. Tibi Lung 22 ani, 7 luni, 28 zile
Cel mai tânăr jucător din istoria echipei roș-albastre în Europa este Vlad Mihalcea. Mijlocașul evolua în iulie 2015 într-un meci cu Partizan Belgrad, la 16 ani, 9 luni și o zi.
Steaua rămâne pe primul loc în Grupa G din Europa League. În cealaltă partidă a grupei, Beer Sheva a pierdut orice şansă de calificare după ce Lugano a câştigat, scor 1-0. Singura miză a grupei o mai reprezintă primul loc, echipele calificate fiind ştiute deja: Steaua şi Viktoria Plzen. Deşi are 6 puncte, Lugano este în dezavantaj la meciurile directe cu Plzen, în timp ce Beer Sheva e pe ultimul loc, cu 4 puncte.
Steaua va întâlni Lugano în ultima etapă a grupelor Europa League, în timp ce Plzen va face deplasarea în Israel, acolo unde va juca împotriva lui Beer-Sheva. Vicecampionii României păstrează şansele mai mari la primul loc, având un punct în plus, dar şi un adversar pe care l-a învins deja, scor 2-1, în Elveţia. În cazul în care învinge, Steaua are asigurat primul loc în grupa G şi un bonus financiar de 600.000 de euro.
De cealaltă parte, Plzen are nevoie de un pas greşit al Stelei, un egal sau o înfrângere, dar cu condiţia să învingă și ei pe Beer Sheva.
Viktoria Plzen: A. Hruska – Rezník, Hejda, Hubník, Limbersky – Horava, Hrosovsky – Petrzela (Zivulic ’88), D. Kolar (Cermak ’84), Kopic – Reznicek (Bakos ’66). Antrenor: Pavel Vrba.
FC Steaua: A. Vlad – Enache, Planici, Bălaşa, J. Morais – Ov. Popescu, Filip (Tănase ’46) – Golofca (Nedelcu ’46), Man, Coman (Budescu ’64) – Alibec. Antrenor: Nicolae Dică
Cartonaşe galbene: Man ’45+1, Enache ’67, Budescu ’84
Avancronică Europa League – Grupa G Viktoria Plzeň – FC Steaua
Meciul Viktoria Plzeň – FC Steaua se va disputa joi, de la 20:00, pe Plzen City Stadium, în runda 5, penultima, din grupa G – Europa League, şi va fi transmis de Pro TV şi Telekom Sport.
Va fi a patra confruntare dintre cele două echipe în acest sezon european. După dubla din turul trei preliminar al Champions League, când vicecampioana a remizat la Bucureşti, 2-2, și a învins clar în Cehia, 4-1, a urmat dubla din Grupa G – Europa League. În tur, pe Arena Naţională, Steaua lui Nicolae Dică s-a impus cu scorul de 3-0.
Croatul Ivan Bebek va arbitra la centru partida Plzeň – FC Steaua, relatează site-ul uefa.com. Ivan Bebek va fi ajutat de Goran Pataki şi Miro Grgić, iar rezervă va fi Ivica Modrići. Asistenţi suplimentari vor fi Mario Zebec şi Goran Gabrilo. Toți din Croația.
În vârstă de 40 de ani, Bebek, arbitru internaţional din 2003, a arbitrat naţionala României de două ori, în 2009 într-un meci cu Franţa, scor 1-1, şi în acest an cu Armenia, scor 1-0. El a fost la centru şi la un meci între Dinamo şi Benfica, la Lisabona, câştigat de lusitani cu 1-0, în 2007, în ”16”-imile de finală ale Cupei UEFA. De asemenea, Bebek a condus partida dintre Bordeaux şi CFR Cluj (1-0), din grupele Ligii Campionilor, din 2008. Ivan Bebek a oficiat şi la o partidă jucată de FC Vaslui, învinsă în deplasare de Twente Enschede, în 2011, în turul al treilea preliminar al Ligii Campionilor.
Viktoria Plzeň vs FC Steaua
În runda a 4-a din grupele de Europa League, Viktoria Plzen a făcut scor acasă cu cei de la Lugano și ocupă locul 2 în Grupa G.
În aceeași rudă, Echipa lui Dică a remizat cu Hapoel Berr Sheva, 1-1, și a pătruns deja în 16-imile Europa League.
Viktoria Plzeň. Prezentarea echipei din Plzeň și meciurile jucate de cehi cu Steaua în acest sezon au fost publicate pe fcsteaua în următoarele articole:
Adversara roș-albaștrilor din Europa League este într-o formă extraordinară și domină halucinant competiția internă. Cehii sunt primii în Europa: singura echipă cu toate punctele câștigate în campionat: 14 din 14!
Condusă de fostul selecționer al Cehiei, Pavel Vrba, Plzeň a pus la respect rivalele tradiționale din Praga, pe care le-a învins fără să primească gol: 4-0 cu Dukla și 1-0 în partidele cu Slavia și Sparta. Astfel Plzeň a ajuns la 42 de puncte cu 14 victorii în linie după cele 14 etape scurse din campionatul Cehiei. Slavia Praga, echipa care a măturat pe jos cu CSU Craiova în Bănie, 4-0, la inaugurarea stadionului Ion Oblemonco, e doar pe 3, cu 28 de puncte, iar Sparta Praga e abia pe 5 cu 25 puncte. Slavia Praga este pe locul 3 și în grupa A de Europa League.
În Grupa G, Viktoria Plzeň se anunță ca principala contracandidată la locul 1 și e aproape sigură de locul 2. Cu 6 puncte în ultimele 2 meciuri, și dacă Steaua ar obține maxim 1 punct din 6, cehii ar câștiga grupa.
În ultimul an, Plzen a pierdut acasa doar 2 meciuri în toate competitiile, ambele în fața unor echipe din România, 1-2 cu Astra în octombrie 2016 și 1-4 cu Steaua în august 2017. AS Roma, Ludogorets, Austria Viena, Hapoel Beer Sheva sunt echipele care nu au reușit să câștige la Plzeň în ultimul an! Echipa lui Dică i-a dat 9 goluri în 3 meciuri lui Plzen, 6 în prelimariile Champions League si 3 in primul meci din grupe, disputat în România.
Cu siguranță, joi, Pavel Vrba va face totul să nu rateze șansa de a-și consolida locul 2 în grupă, în condițiile în care pentru Steaua doar banii încasați la victorie (360 mii €) ar mai putea reprezinta vreo miză în această partidă.
FC Steaua. Steaua lui Dică a traversat o gaură neagră a norocului în partida din Copou și înfrângerea a generat o adevărată furtună în atmosfera echipei din partea lui Becali. Exact într-o perioadă în care Steaua avea în față un program infernal cu 4 meciuri consecutive în deplasare, din 3 în 3 zile. Cel cu CSM Poli Iași fiind primul.
Probleme în Paradis. După eșecul cu CSM Poli Iași, Becali l-a mustrat public pe Dică pentru că imediat după meci, la flash interviu, antrenorul Stelei a lăudat jocul și atitudinea echipei sale. Imediat după muștruluială la TV, Becali l-a sunat pe Dică și i-a cerut iertare: “I-am spus că opinia mea tot aia e, dar mi-am cerut iertare că a fost o declarație publică. Declarația tot aia rămâne, eu și acum sunt supărat. Niciodată nu mi s-a întâmplat să fiu supărat după atât mult timp după un meci. Noi nu avem voie sa facem pasi gresiti ca sa castigam campionatul. Vreau sa avem 4-5 puncte in sezonul regulat iar in playoff dupa ce batem CFR Cluj si Craiova sa fim deja campioni“.
Un lucru e cert. Cu ticketul de “primăvară europeană” în buzunar, Steaua trece în plan secund partida cu cehii din Europa League și Dică va folosi o echipă de rezerve. În calcul se are în vedere că pentru a păstra locul 1 în grupă Steaua are la dispoziție meciul de acasă cu Lugano, în timp ce Hapoel Beer Sheva și Plzeň au meci direct în Israel.
Din spusele lui Becali se înțelege că Dică va odihni 5-6 jucători de bază, în schimb l-a impus titular pe Budescu, deși figura pe lista inițială a celor care nu vor juca. Printre cei care nu vor juca sunt Pintilii și Teixeira. “Am discutat cu Dica, el imi spusese ca vrea sa lase acasa cativa jucatori si el am fost de acord. Pintilii, Teixeira, mi-a mai spus vreo 2 jucatori, dar eu nu am fost de acord cu unul dintre ei, Budescu vreau sa fie in lot, asa i-am spus, si el a fost de acord. <Bine, daca dumneavoastra spuneti, si Budescu va fi in lot>. Budescu nu se odihneste niciodata, el este calul de bataie, el este generalul de batalie”, a spus Becali la Pro X.
În tabăra celor cu apariții rare în prima echipă, dar cu șanse să joace joi, sunt Golofca, De Amorim și Daniel Benzar. O surpriză ar fi apariția tânărului portar Andrei Vlad pe care Becali tot incearcă să-l promoveze titular în locul lui Niță.
Dică i-a luat în Cehia şi pe William De Amorim şi Cătălin Golofca, jucători care, în ultima vreme, au evoluat pentru echipa a doua a clubului. Lotul Stelei pentru meciul cu Viktoria Plzen:
Fundaşi: Gabi Enache, Ionuţ Larie, Mihai Bălaşa, Bogdan Planic, Junior Morais
Mijlocaşi: Lucian Filip, Dragoş Nedelcu, Ovidiu Popescu, Dennis Man, Florinel Coman, Florin Tănase, Constantin Budescu, William De Amorim, Cătălin Golofca
Atacanţi: Denis Alibec, Eddy Harlem Gnohere
Echipa probabilă: Niță – Enache, Planic, Bălașa, Morais – Ovidiu Popescu, Filip – De Amorim, Budescu, Golofca – Gnohere
Steliștii la plecarea în Cehia
CSM Poli Iași – FC Steaua 1-0! Blestemul pauzelor. Shit happens!
November 17, 2017 Articole FCSCSMP Iasi, fc steaua, Lig 1xray
FC Steaua, liderul din clasamentul Ligii 1, a fost învinsă, vineri seară, în deplasare, cu scorul de 1-0, de echipa CSM Poli Iaşi, într-un meci din etapa a 18-a. Pentru echipa lui Dică este al doilea eşec din acest sezon. Golul a fost marcat de Panţîru, în minutul 47, cu un şut din afara careului. A fost prima înfrângere în fața ieșinilor de la revenirea lor în Liga 1, după 12 partide directe.
Steaua iși reconfirmă ghinionul în meciurile pe care le joacă imediat după pauzele competiționale cauzate de acțiunile echipelor naționale. Prima înfrângere a sezonului în Liga 1 a venit pe 9 septembrie, în etapa a 9-a, 0-1 cu Viitorul la Ovidiu. Altă sincopă a fost remiza albă la Voluntari în etapa a 14-a. Prima dată s-a întâmplat imediat după pauza pentru jocurile României cu Armenia şi Muntenegru, la cea de-a doua s-a întâmplat în urma partidelor cu Kazahstan şi Danemarca.
Pentru aseară una dintre cauze ar putea fi că echipa a dat cei mai mulţi jucători la echipele naţionale. Niţă, Bălaşa, Pintilii, Budescu, Florin Tănase şi Alibec au fost la prima echipă pentru meciurile amicale cu Turcia și Olanda. Florinel Coman, Dragoş Nedelcu şi Dennis Man au fost la U21, iar Andrei Vlad la U19. Dică, anticipa greutățile roș-albaștrilor la Iași și spera să treacă peste problema care exista și în urmă cu doi ani, când el era antrenorul secund al lui Mirel Rădoi. “Azi (n.r. joi) i-am avut prima dată la antrenament pe toţi cei 10 fotbalişti care au fost prezenţi la acţiunile echipelor României. […] Este adevărat că şi când eram antrenor secund la Steaua ne confruntam cu aceeaşi problemă şi rezultatele nu erau mereu cele bune. Nu reuşeam să câştigăm, dar acum sper să spargem acest ghinion şi să reuşim să câştigăm jocul”, spunea Dică, la conferința de presă de joi, premergătoare meciului cu CSM Poli Iași.
Însă ar fi prea simplist a cauționa această înfrângere cu participarea la naționale a celor 8 care au jucat aseară. Totuși s-a văzut că ieșenii au fost niște bidivii cotonogari, super odihniți, care și-au dat viața și tot norocul pe teren.
Steaua a dominat partida, dar a ratat incredibil, lovind o dată și bara. Budescu a executat o lovitură liberă de pe căciula careului de 16 metri, dar mingea s-a dus în bara din dreapta porții lui Koselev (’53). Shit happes! Asta e!
“Nu am ce să le reproșez jucătorilor, au făcut un joc bun” – Dică înfrângerea de la Iași.
“Am avut puțin ghinion, am avut destule ocazii de a înscrie, dar ne-am confruntat cu aceeași problemă după pauza prilejuită de meciurile naționalei. Trebuie să ne antrenăm mai bine, cu siguranță vom arăta mai bine în următoarele meciuri. Muncim mult la antrenamente și cu siguranță vom arăta rezultate. Normal, ținem cu Dinamo cu CFR Cluj, vrem să rămânem pe primul loc” – Florin Tănase.
“N-am arătat la fel de bine ca în alte meciuri. Am ratat multe ocazii, iar adversara a marcat din singura ocazie. Asta e, se întâmplă, trebuie să mergem mai departe. Trebuie să muncim mai mult, avem numai de învățat. Nu contează cine a greșit, s-a întâmplat să greșească Planici” – Mihai Bălașa.
Asta e! Shit happes!
Capul sus! Se mai întâmplă sincope și la echipele mari ale Europei!
CSM Politehnica Iași – FCSB 1 – 0 (0-0). A marcat: 1-0 Pantiru (47)
CSM Poli Iaşi: Koselev – Sin, Mihalache, Frăsinescu, Bădic – Cioinac, Qaka – Pedro Mendes (Platini ’46), Jo Santos (Chelaru ’86), Panţîru – Cristea (Ştefănescu ’69). Antrenor: Flavius Stoican
STEAUA: Niţă – Enache, Planici, Bălaşa, Momcilovici – Pintilii, Nedelcu (Man ’46) – Teixeira (Coman ’75), Budescu, Fl. Tănase (Benzar ’85) – Gnohere. Antrenor: Nicolae Dică
Cartonaşe galbene: Frăsinescu ’25, Bădic ’45+1, Cioinac ’52, Qaka ’83 / Bălaşa ’52, Man ’79
Arbitri: Marcel Bîrsan – Mircea Orbuleţ, Valentin Avram – Florin Andrei
CSM Poli Iași și FC Steaua se vor înfrunta vineri, 17 noiembrie, într-un meci contând pentru etapa a 18-a din sezonul regulat al Ligii 1. Partida este programată să se dispute de la ora 20:45 pe stadionul Emil Alexandrescu din Iași, arenă cu o capacitate de 11.500 de locuri, și va putea fi urmărită în direct pe Digi Sport1 TV, Telekom Sport1 TV și Look TV.
Video. TRAILER ● CSM IASI – STEAUA BUCURESTI ●
CSM Poli Iași vs FC Steaua
Statistica în toate compețiile: 11 meciuri, 7 victorii Steaua, 4 egaluri, golaveraj 18-5 pentru roș-albaștri.
*două partide s-au disputat în anul 2014 la Iași, în Cupa României și Cupa Ligii , în care Steaua s-a impus cu 1-0 și 3-0.
Ultimul meci direct CSM Poli Iași vs FC Steaua, cel din turul campionatului, s-a terminat surprinzător de bine pentru băieţii lui Flavius Stoican. Moldovenii au reuşit o remiză nesperată pe Arena Naţională, scor 1-1. Platini a deschis scorul în minutul 9, iar FC Steaua a restabilit egalitatea dupa un penalty executat de Gnohere. O remiză de nicăieri după o partidă jucată la o singură poartă. Arbitrajul a fost jenant, nu doar prin neacordarea a 3 penaltiuri pentru Steaua, ci prin interpretări eronate ale contactelor, fluierate ca fault aproape numai pro Iași. Steaua a avut 16-8 ocazii de gol, 16-8 șuturi din care 10-2 pe poartă. Doar ziua de excepție prinsă de portarul Kelava le-a adus un punct ieșenilor.
Cronica FC Steaua – CSM Poli Iași 1-1! Pase penibile și ratări uriașe. Portarul Kelava și centralul Iulian Călin, bodyguarzii lui Stoican
Date sintetice ale celor două echipe în acest sezon de Liga 1.
Oficialii clubului ieşean au renunţat la primele de victorie la începutul acestui sezon, dar au decis să facă excepţie în cazul meciurilor importante. În tur, conducerea lui CSM Poli Iaşi a fixat prime pentru fiecare punct câştigat în „dubla” cu FC Steaua şi Dinamo, iar reţeta a funcţionat, ieşenii obţinând patru puncte. Preşedintele lui CSM Poli, Adrian Ambrosie, le-a promis jucătorilor aceleaşi bonusuri şi în retur, solicitând Comitetului Director alocarea unei sume de bani pentru stimularea echipei în meciurile cu FC Steaua şi Dinamo.
„Clubul nostru nu acordă prime de victorie, dar pentru partidele cu FC Steaua şi Dinamo am decis să facem o excepţie. Cum punctele puse în joc în aceste partide sunt foarte importante pentru noi, ne pot menţine în cursa pentru calificarea în play-off, am solicitat Comitetului Director să aprobe acordarea unor bonusuri pentru jucători”, a declarat preşedintele executiv Adrian Ambrosie.
Astfel, clubul a alocat suma de 4.000 de euro pentru întreaga echipă la un punct câştigat, asta însemnând că fiecare jucător va încasa 200 de euro pentru un punct, respectiv 600 de euro în cazul unei victorii. În turul campionatului, CSM Poli Iaşi a remizat pe Arena Națională cu FC Steaua şi a învins-o pe Dinamo în Copou, iar fiecare jucător a primit 800 de euro în urma acestor rezultate.
Oficialul ieşean a adăugat că interesul pentru meciul de vineri, din Copou, este foarte mare şi speră ca tribunele să fie pline. „Biletele s-au pus deja în vânzare şi am înţeles că există un interes foarte mare pentru acest meci. Cred că tribunele vor fi pline şi sperăm ca suporterii să poarte echipa spre victorie”, a completat Ambrosie. Un bilet la peluze costă 15 lei, la tribunele A şi B – 30 de lei, iar la tribunele 0A şi 0B – 50 de lei. Un tichet la tribuna 0 costă 80 de lei. Copiii până în 12 ani au acces gratuit la Family Zone, însoţiţi de un adult, pe baza tichetelor speciale
Iaşiul lui Flavius Stoican a întrerupt o serie de trei succese consecutive, o dată cu înfrângerea cu ”cântec” din meciul cu CFR Cluj. Poli a ajuns în ”optimile” Cupei României, iar în clasamentul Ligii 1 se află pe locul cu numărul nouă, cu 21 de puncte dupa 17 etape. Apărarea lui Stoican scârţâie pe teren propriu. În ultimele 7 meciuri disputate la Iasi, Poli a primit cel putin un gol, ceea ce spune foarte multe despre apărarea fragilă a moldovenilor.
În ultima etapă, CSM Poli Iași a pierdut greu, la limită, în Gruia cu CFR Cluj, scor 1-0, partidă tensionată în care antrenorul ieșinilor a fot trimis în tribună. Echipa atunci de folosită de Flavius Stoican:
Împotriva Stelei, echipa Iașului nu poate fi mult diferită.
După meciurile cu Hapoel Beer Sheva (în deplasare), ACS Poli şi CS U Craiova (Liga 1) şi Sănătatea Cluj (Cupa României), toate într-un interval de numai 10 zile, FC Steaua a continuat să joace des până la această pauză a meciurilor pentru echipele naţionale.
Şi după această ultimă pauză competițională, programul va fi la fel de aglomerat pentru steliști. Între 17 noiembrie şi 16 decembrie, vicecampioana are programate 8 partide, 5 dintre ele în deplasare, dintre care patru consecutive! Practic, roş-albaştrii vor evolua din 3 în 3 zile, asemenea formaţiilor de top din Europa.
Programul va începe infernal tocmai cu o seria de patru deplasări. FC Steaua merge la Iaşi, apoi are meci la Plzen. Pe 26 noiembrie joacă la Giurgiu, iar la trei zile distanţă evoluează în optimile Cupei României la Timişoara.
Programul Stelei 17 noiembrie – 16 decembrie:
17/11 CSM Poli Iaşi – FC Steaua (Liga 1)
23/11 Viktoria Plzen – FC Steaua (Europa League)
26/11 Astra – FC Steaua (Liga 1)
29/11 ACS Poli – FC Steaua (Cupa României)
3/12 FC Steaua – Juventus Bucureşti (Liga 1)
7/12 FC Steaua – Lugano (Europa League)
9/12 FC Botoşani – FC Steaua (Liga 1)
16/12 FC Steaua – FC Viitorul (Liga 1)
O problemă cu care se confruntă Steaua este aceea că de abia astăzi a avut la antrenament toți jucătorii. Cei 10 care au fost la echipele naționale s-au pregătit pentru prima dată cu echipa în această dimineață. Este vorba despre Budescu, Tănase, Alibec, Pintilii, Bălașa, Niță, Coman, Nedelcu, Man și Vlad.
Dica a primit două vești bune inaintea meciului cu Iașiul. Pauza competiţională a fost de bun augur pentru Romario Benzar. În weekend va relua antrenamentele cu echipa și va fi apt pentru meciul cu Viktoria Plzen. Bălașa s-a antrenat normal, se resimte putin, dar este ok pentru meciul din Copou. Probabil Budescu va fi odihnit pentru că a jucat în ambele partide ale naționalei mari, unde a avut evoluții spectaculoase. Se pare că Denis Alibec a trecut peste problemele de comportament, iar odată cu revenirea la echipă, după ce a fost exclus din lot în trecut de Nicolae Dică, atacantul roş-albaştrilor începe să impresioneze din nou la antrenamente.
Ușor accidentat a fost și Nedelcu la naționala de tineret. La meciul cu Portugalia, tânărul mijlocaș unde a fost ținut pe bancă din cauza unor dureri resimțite la gleza unui picior, dar a fost titular în deplasarea din Țara Galilor. Florinel Coman și Dennis Man au fost și ei titulari la naționala de tineret în cele două meciuri grele de calificare cu Portugalia (1-1) și în deplasare cu Țara Galilor (0-0), unde tricolorii au evoluat în 9 jucători, după ce Răzvan Marin și George Pușcaș au fost eliminați.
România tineret în Țara Galilor: I. Radu – Manea, Nedelcearu, Pașcanu, A. Radu – Nedelcu, R. Marin – Man, Cicâldău, Coman – Pușcaș. Rezervă: Cabuz, I. Hagi, A. Petre, Balaure, M. Dobre, V. Olteanu, M. Dulca.
Video. Steaua-i fruncea! Pas de gol Florinel Coman, gol Dennis Man. România – Portugalia 1-1!
Golofca, De Amorim și Golofca vor juca la echipa a doua. Coreenii vor să-l cumpere pe Cătălin Golofca și asiaticii ar vrea să vină să-l urmărească pe jucător la unul din meciurile următoare ale roş-albaştrilor. Cel mai probabil aceștia ar urma să vină la partida de Cupă, cu Timișoara, deoarece în Liga 1 sunt slabe șanse ca acesta să fie titular. ”Am ofertă pentru Golofca din Coreea, dar eu încă mai am încredere în el. O să fie titular cu Plzen, iar dacă o să câștigăm cu el în teren, mi-am scos banii pe el”, spunea Becali în urmă cu câteva zile.
Echipa probabilă poate fi: Nișă – Enache, Planic, Bălașa, Morais – Pintilii, Ovidiu Popescu/Nedelcu – D. Benzar/Coman, Tănase, Teixeira/Man – Gnohere/Alibec
Conferința de presă inaintea partidei CSM Politehnica Iași – FC Steaua care va avea loc mâine, 17.11.2017, pe stadionul “Emil Alexandrescu” din Iași
“Întâlnim un adversar bun al campionatului nostru. E o echipă cu jucători cu experienţă. Nu refuză jocul, fac un pressing avansat. Consider că ne aşteaptă o partidă foarte grea”, a declarat Dică, la conferința de presă premergătoare meciului cu CSM Poli Iași.
Steaua din Liga 1 în Top 50 european la Performanță – Posesie (#10), Apărare (#12) și Atac (#26)
November 14, 2017 Articole FCSfc steaua, fcsb, instatxray
Steaua a impresionat în Europa League în acest sezon și s-a calificat deja în primavara europeană. Însă și cifrele de performanță realizate de roș-albaștri în Liga 1, preluate de la InStat și analizate de CIES Football Observatory, sunt de talie europeană. Steaua a prins Top 50 la toate cele 3 categorii de perfomanță la care s-a rezumat CIES Football Observatory.
Astfel, CIES Football Observatory a analizat datele InStat și a făcut un Top 50 la Performance ranking (Apărare, Posesie și Atac) și Demographic rankings (Tineret, Club-traned și stabilitate) pe care l-a abordat pe cluburi, dar și pe țări.
Clasamentul este un Top 50 echipe și acoperă 35 de ligi naționale din AUT, BEL, BLR, BUL, CRO, CZE, DEN, ENG, ENG/D2, ESP, ESP/D2, FIN, FRA, FRA/D2, GER, GER/D2, GRE, HUN, ISR, ITA, ITA/D2, NED, NOR, POL, POR, ROM, RUS, SCO, SRB, SUI, SVK, SVN, SWE, TUR and UKR.
Cu alte cuvinte, nu s-a selectat din fiecare țară 1-2 echipe, ci cifrele InStat realizate în acest sezon de toate echipele din cele 35 de ligi naționale, au fost ierarhizare în ordine valorică pe fiecare categorie. Din ele s-au selectat și publicat primele 50.
Potrivit CIES Football Observatory:
Joc. Steaua e pe locul 10 în Europa în acest sezon la Posesie, peste Barcelona, Real Madrid sau Napoli. În cele 17 meciuri de Liga 1, Steaua a avut posesia în 62.9% din timp. Barca a menținut posesia în 62.1% din timp în cele 11 partide din Primera. Topul este condus de Celtic, Sahtior și Manchester City, echipa lui Guardiola, antrenor recunoscut pentru stilul sau bazat pe posesie.
Apărare. Steaua e pe locul 12 la cele mai puține Șuturi primite din careu.
Atac. Steaua e pe locul 26 în Europa la Șuturi trase pe poartă cu o medie de 6,29 șuturi pe meci.
Performance ranking. Pentru a vedea Top 50 complet pe cele 3 secțiuni, selectați în tabelul de mai jos Defence, Possesion sau Attack.
I. Pentru cluburi, aveți mai jos Top 50. La categoria Tineret (Age on the pitch) doar Viitorul a prins topul, pe poziția 49 cu o medie de vârstă de 24,65 ani. La fel și la Club-traned (% of minutes by club-trained), numai Viitorul este prezent pe poziția 25 cu 62% din minute jucate de jucători formați de club. La Stabilitate (Years in the employer club’s first team squad), nicio echipă din Liga 1 nu este în top 50.
*Top 50 se referă numai la jucătorii care au evoluat, nu la întregul lot al echipelor.
Top 50 demografic pentru cluburi îl găsiți AICI (click).
II. Pentru țări este prezentată o analiză mai largă pentru 31 de divizii europene de top, care cuprinde următoarele categori:
Vârsta (Average age on the pitch, current domestic league season). Un top al bătrânelor, Liga 1 din România fiind pe locul 9 cu o medie de 27,18 ani. Prima ligă din Croația e pe ultimul loc cu 24,59 ani.
Înălțimea. Liga 1 din România este pe locul 23 cu o medie de 181,6 cm, într-un top în care conduce Croația cu 183,6 cm.
Stabilitatea. Liga 1 din România este pe ultimul loc cu o medie de 1,16 ani !!!
Expatriați (% of minutes by footballers playing in a different association from that where they grew up, current domestic league season). România ocupă locul 24 cu 29,9%.
Trained (% of minutes by players who have been in the employer club for at least three seasons between the ages of 15 and 21, current domestic league season). Locul 21, cu 13%, este ocupat de Liga 1 din România.
Turnover (% of minutes by the 11 most fielded players, current domestic league season). România ocupă locul 29 cu 71,3%.
Topul 50 demografic pentru țări îl găsiți AICI (click).
Sursa http://www.football-observatory.com
FC Steaua – Concordia Chiajna 2-1! Nedelcu sparge gheața cu o bijuterie, iar Bizonul, conducta de goluri
November 5, 2017 Articole FCSconcordia, fc steaua, liga 1xray
FC Steaua a învins-o pe Concordia Chiajna mai clar decât arată scorul, 2-1, și rămâne lider în Liga 1, după un meci în care Dragoş Nedelcu a marcat o bijuterie de gol de la 25 de metri, iar golgheterul Harlem Gnohere a ajuns la a zecea reuşită stagională cu o execuție de biliard la o fază derulată în careul ilfovenilor ca pe play station.
Concordia începe jocul cu un presing om la om care îi pune în dificultate pe mijlocaşii Stelei. Totuşi, diferenţa o face valoarea, iar Nedelcu are suficient de multă. Mijlocașul de 19 ani a deschis scorul pe Arena Naţională în minutul 14, cu un şut imparabil din afara careului, pentru primul său gol în tricoul roş-albastru. E minutul 14 şi lucrurile par că se duc spre previzibil. Avantajul Stelei a durat, însă, doar trei minute. Fostul dinamovist Andrei Marc a egalat cu o lovitură de cap, după o mare gafă a lui Florin Niţă. Iese neinspirat la o centrare din corner, se ciocnește de Momcilović şi Marc trimite mingea în poartă.
Chiajna “comisarului” Moldovan este o echipă care plimbă balonul și vrea să joace fotbal. Mecanismul Stelei pare uns, însă pe stânga Teixeira e mai mult încurcat decât ajutat de Florin Tănase. Decarul vine des peste portughezul născut la Paris, și uneori se cam calcă pe picioare. Însă controlul îi revine echipei lui Dică care a revenit în avantaj cu şase minute înainte de pauză, când Gnohere a pus latul la pasa lui Tănase, dirijând mingea, ca la biliard, în coltul porți lui Caparco. Golul francezului a fost precedat de o țesătură de pase în careu, parcă desenată de roș-albaștri pe play station. După ce a marcat, Bizonul s-a dus direct la Denis Alibec, pentru a sărbători alături de el gol cu numărul 10 înscris în aceast sezon al Ligii 1.
Harlem Gnohere a primit, înaintea meciului cu Concordia premiul Fotbalistul lunii octombrie, de la Helmuth Duckadam. Trofeul e oferit de Digi Sport
Dică schimbă la pauză. Man, cam absent, iese şi îl lasă pe Florinel Coman, dar locul pe dreapta e luat de Teixeira. Tripleta Coman-Tanase-Teixeira cu Bizonul vârf împins se năpustește în atac și Chiajna pare că nu mai poate face faţă la atacurile în valuri ale steliștilor, însă fie portarul, fie ratările steliștilor, lasă tabela intactă .
În timp ce Moldovan introduce ca disperatul 3 vârfuri – Bawab(60′), Bud(70′) și Pena(78′)- pentru a da lovitura pe contraatac, Dică betonează mijlocul cu Pintilii (68′). Închizătorul naționalei a fost și autorul unei faze superbe banda dreaptă, de aripă veritabilă, finalizată cu o mare ocazie. În minutul 78, Dică face rocadă la vărfuri, iar Alibec a avut o ocazie uriașă cu cinci minute înainte de final, însă a tras cu sete peste poartă.
Pe final, Steaua reduce turația, șine de minge, iar Chiajna nu are puterea pentru a susţine vreo actiune consistentă, decât pâlpâiri previzibile. Trupa lui Moldovan are curaj, dar mai avea nevoie de putere și valoare pentru a putea egala Steaua.
S-a terminat 2-1 pentru FC Steaua, cea care a dominat jocul, a pasat rezonabil spre bine, a realizat faze în viteză de show veritabil, însă a și ratat spectaculos. Teixeira a bifat faza meciului cu o foarfecă magistrală la o centrare de manual a lui Enache.
Concordia a arătat ca o echipă bine așezată confirmând de ce a bătut-o pe Dinamo și a fost înfrântă nemeritat, după aspectul jocului, de CSU Craiova. Nu trebuie să ne bășicăm de scorul strâns. În ultimii 3 ani (din 2014), din cele 9 meciuri, în 6 întâlniri Steaua a învins la limită, una a fost 2-2 și în una a fost învinsă de Chiajna cu 1-0 (vezi Avancronica).
Dică a ajuns la 13 partide consecutive fără înfrângere, depășind recordul lui Reghecampf neînvins într-o serie de 12 meciuri.
Steaua a încheiat senzațional perioada scursă de la ultima pauză competițională. A ajuns lider în Liga 1, este lider în grupa G – Europa League și s-a calificat deja în primavara UEFA Europa League.
Urmează altă pauză competițională ocazionată de meciurile echipelor naționale, pentru care au primit convocări
Naționala de seniori a României: Florin Niță, Mihai Bălașa, Mihai Pintilii, Constantin Budescu, Denis Alibec
Naționala de tineret a României: Dragos Nedelcu, Dennis Man, Florinel Coman
Naționala U21 a României: Andrei Vlad
FC Steaua – Concorida Chiajna 2 – 1 (2-1)
FC Steaua: Niţă – Enache, Bălaşa, Planici, Momcilovici – Nedelcu, Ov. Popescu (Pintilii ’68) – Man (Coman ’46), Tănase, Teixeira – Gnohere (Alibec ’78).
Rezerve: Stăncioiu, Pintilii, Alibec, Filip, Morais, D. Benzar, Coman
Concordia Chiajna: Caparco – Patache, A. Marc, Albu, Fota – Babic (Bud ’70), Bucşa – Deaconu (Bawab ’60), Cristescu (Pena ’87), Bumba – Batin.
Rezerve: Isvoranu, Răducanu, Bawab, Bud, Gheorghe, Dobrosavlevici, Pena
Cartonaşe galbene: Patache ’61, Bumba ’90
Arbitri: Sebastian Colţescu – Adrian Radu Ghinguleac, Dragoş Iliescu – Ionuţ Coza
Aproximativ 3.500 de suporteri au fost prezenți pe Arena Națională
FC Steaua va întâlni duminică, 05.11.2017, ora 20:45, pe Arena Națională, echipa Concordia Chiajna, contând pentru etapa a 17-a din sezonul regulat al Ligii 1.
Borne în palmares
Cele două echipe s-au mai întâlnit de 13 ori în Liga 1, de 11 ori s-au impus steliștii, un joc s-a terminat cu victoria Concordiei, iar o partidă s-a încheiat la egalitate.
6 noiembrie 2011, primul meci: FC Steaua – Concordia Chiajna 2-1. Vlad Munteanu a deschis scorul, dar Cristi Tănase şi Raul Rusescu au întors rezultatul în partea secundă. În retur, steliștii au câştigat pe terenul ilfovenilor cu 2-0.
În 2012-2013, FC Steaua a învins greu acasă, 1-0 în prima etapă, după care, pe 30 noiembrie 2012, s-a impus cu 6-0 la Chiajna, înfrângerea fiind cea mai severă din istoria “vulturilor” în Liga 1!
Şi în ediţia 2013-2014, gruparea “roş-albastră” a înregistrat două succese categorice, 4-0 pe teren propriu şi 4-1 în deplasare.
Mult mai echilibrate s-au dovedit a fi confruntările din campionatul 2014-2015, 1-0 pentru steliști la Chiajna şi 2-2 pe „Arena Naţională”, ambele reuşite ale ilfovenilor purtând semnătura lui Fernando Boldrin.
Singura victorie din contul grupării din Chiajna: 19 noiembrie 2016, Concordia – FC Steaua 1-0, gol marcat de Neluţ Roşu, cu capul, din pasa lui Răzvan Grădinaru.
Cea mai recentă confruntare: 6 august 2017, Concordia – FC Steaua 1-2. Gazdele au condus cu 1-0, marcator Marian Cristescu, dar oaspeţii au revenit şi au întors rezultatul prin două goluri înscrise în ultimul sfert de tinerii Daniel Benzar şi Dennis Man.
Ion Moldovan vs FC Steaua în Liga 1: 10 jocuri – o victorie – două remize – șapte înfrângeri. Singurul succes izbutit de actualul tehnician al “vulturilor” în faţa “roş-albaştrilor” s-a consemnat pe 28 martie 1992, Oţelul – Steaua 2-0. Pe banca steliștilor se afla Victor Piţurcă.
FC Steaua este neînvinsă pe teren propriu în campionat din 16 octombrie 2016, 0-1 cu Gaz Metan. Au urmat 12 victorii şi 7 rezultate de egalitate. Mai mult, a marcat cel puţin o dată în precedentele 17 jocuri disputate din postura de gazde, în 10 dintre aceste meciuri înscriind chiar minim 2 goluri.
Conferința de presă înainte de partida cu Concordia Chiajna.
Nicolae Dică a spus că este alături de atacantul Denis Alibec și că îi înțelege perfect perioada dificila a carierei. “Am vorbit azi cu el, suntem alături de el şi îl vom susţine. Sper să înceapă să marcheze. Un gol cred că i-ar da încredere mai mare, să înceapă să marcheze. Şi eu am trecut prin perioade în care nu reuşeam să marchez, dar după ce îl marcam pe primul, restul veneau de la sine”.
Pentru partida de azi, Budescu este învoit, Romario Benzar și Planić sunt accidentați, iar Larie este suspendat la al 4-lea cartonaș galben, cel încasat etapa trecută la Severin. Dică va avea o problemă pentru a forma cuplul de fundași centrali. Poate va apela la Artur Jorge și va folosi linia defensivă Enache, Bălașa, Artur Jorge și Momcilović. Altfel nu are decât soluția Enache, Bălașa, Momcilović și Morais, asta în cazul în care sârbul Planic nu va avea o revenire surpriză.
Mai mult ca sigur, la mijloc vor evolua odihniții Nedelcu și Ovidiu Popescu. În atac cred că va juca cu Tănase și Man pe benzi iar cu Alibec în spatele Bizonului. Pe parcurs vor intra Coman, D. Benzar și/sau Golofca. Dacă va aborda partida mai precaut, atunci linia ofensivă din primul 11 va fi Coman, Tănase, Man și Alibec sau Gnohere vârf.
Echipa probabilă: Niță – Enache, Bălașa, Arthur Jorge, Momcilović – Nedelcu, Ovidiu Popescu- Tănase/Coman, Alibec/ D. Benzar, Man/Golofca – Gnohere
După această etapă se va intra iar intr-o mini vacanță, următorul meci al Stelei fiind pe abia 18 noiembrie la Iasi în etapa a 18-a. De fapt Steaua are un program până la finalul anului! Urmează patru deplasări consecutive şi meciuri din trei în trei zile!
Liga 4 amatori: CSA Steaua – AFC Asalt 1-1! Echipa formată din frizeri și ospătari, toți suporteri steliști, a încurcat-o pe CSA Steaua lui Lăcătuș!
November 5, 2017 Articole FCSxray
In partidele disputate sambata in Liga 4 de amatori din București, de la ora 14:00, CSA Steaua a pierdut primele puncte acasă în actualul sezon, în fața propriilor suporteri!
Oaspeți de la AFC Asalt, echipa care pierdea în urmă cu doua etape, în Giulesti, cu 1-7, au marcat un gol de la 50 de metri îi partida s-a încheiat la egalitate, 1-1, Pentru CSA marcase Predescu, din penalty, în minutul 5, apoi a fost eliminat în finalul reprizei, după o simulare în careu. Mai voia unul. Minutul 44 a adus eliminarea lui Predescu, care a simulat aiurea și a văzut al doilea galben, repetând gestul din Giulești.
CSA Steaua este un club sportiv de stat cu o mega structură organizatorică la peste 20 de discipline. CSA care are în experimentatul col. Cristian Stănel Petrea un comandat foarte priceput în sport, fost campion al liceului din Breaza la aruncarea greutății în 1987, instruit ca militar la Brașov în radiolocație aeriană și apoi, din 2005, specializat în resurse umane la CSA în Ghencea (link interviu).
Echipa de fotbal CSA Steaua, cu un buget la fotbal de peste 150.000 euro, o bază modernă de antrenament dotată de FCSB în cei 13 ani de chirie, staff tehnic de Europa cu Marius Lăcătuș, Ștefan Iovan, Ion Ion… și cu jucători fără alt serviciu decât fotbalul – peste 20 de fotbaliști cumpărați în vară de CSA Steaua cu 30.000 de euro de la AS Regal Sport Club Ferdinand I (de fapt toată echipa care a ocupat locul 2 în Liga 4)-, a scos un egal chinuit pe terenul Ghencea 5, jucând împotriva unor ospătari, fotografi etc., care după serviciu se mai antrenează și ei, din când în când, când apucă, în Complexul Sportiv Electromagnetica.
AFC ASALT BUCUREŞTI este o echipă înfiinţată în 2016, care a promovat imediat din Liga 5 în Liga 4 şi s-a calificat în finala CUPEI ROMÂNIEI (faza Bucureşti). Are în lot 26 de jucători aleşi de anonimii Cojocariu Cezar si Stancu Sorin.
Hodorogea, încercuit
Culmea ironiei, AFC Asalt, o echipa formată în majoritate din suporteri steliști, a incurcat-o chiar pe CSA Steaua în lupta pentru promovarea în Liga a 3-a.
Oaspeții au fost înjurați si huiduiți de suporterii “adevărați” ai CSA Steaua, care au asistat ieri la meciul din Ghencea 5. Ironia sorții, chiar ăia cu “un club curat mai presus de toate”, le reproșa ospătarilor și frizerilor de la Asalt că tocmai le-au dat o mână de ajutor rapidiștilor. Adică, se înțelege din reproșul ”adevăraților”, mergea de un “blătescu” cu CSA, să o lase mai moale, nu? Că la amatori nu se pune pe onoare și pe imginea clubului. 😉
După meci, Hodorogea, jucătorul lui AFC Asalt, a făcut câteva declarații.
“Eu am venit direct de la muncă. Sunt hairstylist și am fost la muncă mai devreme, de la 7, că sa pot să ajung la meci. “
“Suporterii de aici ne înjură și zic că o ținem pe Rapid în viață. Dar toți suntem steliști. Lumea ne înțelege greșit acum, dar asta este. Sincer, în teren ne-a părut bine că am scos un egal, dar acum ne pare rău că i-am încurcat și că n-am putut să facem mai mult cu Rapid. Atât am putut.”
“Ne dorim să promoveze CSA Steaua. Suntem o parte cu CSA-ul, o parte cu FCSB-ul. Părerile sunt împărțite, dar suntem toți steliști.”
”Locul Stelei e în Liga 1, nu aici în Liga a 4-a”.
“Colegii mei sunt ospătări, fotografi, profesori de sport. Fiecare se descurcă cum poate. Cu toții facem sacrificii să venim la meciuri. Nu facem niciun antrenament, ăștia suntem. Din 20, câți am fost la început, acum am rămas 14. Ne-am dori să intrăm în playoff“, a spus la finalul meciului Hodorogea, jucatorul echipei AFC Asalt.
Respect pentru coloana și onoarea suporterilor steliști de la AFC Asfalt! Spiritul competiției este mai presus de orice și trebuie onorat cu fair play.
După FC Steaua – Hapoel Beer Sheva 1-1, unii, se știu ei care, nu-și credeau karma o curvă . Oricum, Beer Sheva nu e FC Asfalt, pardon Asalt!
Nu au lipsit incidentele în Ghencea. Galeria dinamovistă a ajuns la porţile stadionului şi a început să înjure, moment în care mai mulţi stelişti s-au dus către ei. Confruntarea dintre cele două tabere a fost de mică amploare, jandarmii au intervenit şi o parte dintre ultraşii Stelei nu a mai intrat în complex. Cei care nu au apucat să iasă complet au fost duşi la locurile lor cu gaze lacrimogene. Din păcate, gazele lacrimogene i-au afectat pe suporteri, printre care şi copii, pe reprezentanţii presei şi pe jucători.
Jandarmeria a dat cu gaze lacrimogene spre terenul de joc, iar spectatorii şi presa, cei care priveau partida de pe margine nu mai pot asista la meci, deoarece aerul e greu de respirat. Suporterii care au asistat la meciul de rugby care s-a desfăşurat în Ghencea, derby-ul Steaua – Dinamo, au încercat să intre în tribune şi la fotbal, însă atunci forţele de ordine au intervenit.
După intervenţia în forţă a jandarmilor, unul dintre spectatorii de pe margine a strigat către forţele de ordine:“Bă, terminaţi că sunt copii pe aici!”, iar unul dintre jandarmi a răspuns: “Mă doare-n p**ă!”
Video. Meciul CSA Steaua – AFC Asalt 1-1
Repriza întâi
Cronica „cusurgiului”: CSU Craiova vs. Steaua. Pac-pac! și apoi pac-pac-pac!

References: CSM 
 CSM 

CSM 
 CSM 
 CSM 

CSM 

CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM